Имали ли сте дни,
когато ви се струва, че целият свят е срещу вас?
Знаете за какво говоря.
ПЪРВАТА ЖЕНА В КОСМОСА
Първата жена в Космоса.
Бела Борисовна. Ще я дават по телевизията.
Вдъхва ми вяра, че мога всичко.
Ужас! Ще хвана влака.
Без пари няма метро. Отдръпни се.
Може вие да ми дадете десет цента.
Изчезвай, хлапе!
Г-жо Гарсия, ще ми услужите ли с 10 цента?
Какво? - Кал.
Махай се!
Аз имам една монета.
Не, канадски долар е.
Точно се върнах от Монреал... - Нямам време за канадски пари.
Добре. Ще тичам до къщи. Давайте, крачета.
Гледай къде вървиш, хлапе.
Какво още можеше да се обърка?
ОБЩЕСТВЕНА ПЕРАЛНЯ
Хариет! Какво съм казвала за бягането вкъщи?
Знам. Но днес е най-ужасният ми ден
и искам да гледам космонавтката.
Без оправдания.
Веднага се качи в стаята си.
В необятния Космос се чувстваш съвсем сам, напълно спокоен.
Съвсем сам, напълно спокоен.
След подобен ден мога само да кажа...
Казах, никаква телевизия.
Космос, идвам.
Аз само искам, искаш и ти,
искаме ние...
Ще бъда какъвто реша.
Ще бъда свободен.
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
САМОТЕН ШПИОНИН
ПО РОМАНА НА ЛУИЗ ФИЦХЮ
Хариет, какво не е наред?
Целият свят.
Или може би пак съм се втурнала вкъщи, счупила съм куп чинии и мама е бясна.
Може ли да поговориш с нея, за да не ми се сърди?
Искам да гледам космонавтката. Моля те.
Няма да направя подобно нещо, Хариет.
Трябва да започнеш да мислиш и за другите.
Защо? Никой не мисли за мен.
Това изобщо не е вярно.
А и стоенето в стаята ти развива изобретателността.
Попитай Вирджиния Улф.
"Няма портал, нито ключалка, нито болт, който да зададете на свободата на моя ум."
Цитати? В подобен момент? По-добре да стоя в стаята си.
Не ми стана по-добре.
От яд не успях да заспя. Мама и Ол Голи се бяха съюзили.
Чудно е, че още имаме чинии.
Тя смята, че домът ни е писта за надбягване.
Стига с тези чинии.
Нямаше как. Трябваше да впрегна тайното оръжие на всяко дете:
ужасяващото мълчание.
Щях да ти предложа закуска, но нямаме чинии.
Радваш ли се, че ще се видиш с Джейни и Спорта?
Ол Голи, оставяме я на теб.
Ол Голи смяташе, че може да мълчи по-дълго от мен,
но я чакаше изненада.
Дори Ол Голи да беше майстор на мълчанието,
за щастие, аз бях два пъти по-голям експерт.
"Ти умееш да мълчиш, Уотсън.
Това те прави незаменим другар."
Стига с тези цитати!
Не издържа. Това е от "Шерлок Холмс".
Все едно откъде е.
Не е за вярване, че си на нейна страна.
Хариет, не си справедлива.
Вземи си чадър. Изглежда, че ще вали.
Не беше честно, че Ол Голи ме предаде.
Майка ми и Ол Голи се държаха подло,
но в града беше още по-зле.
На мен ли се смеете? По-добре недейте!
Този град вони!
Преди срещата реших да си оправя настроението, както аз си знам.
Шпионският ми маршрут.
Първа спирка - г-н Уидърс.
Знаехме се от битпазара, продаваше кафези.
Но скоро не сме го виждали там.
Сега стои вкъщи с котките си. И не го виня.
Има цели 26. Това е живот.
Изглеждаше затворен човек, но може би сам е избрал да е така.
Скрива се от ужасния свят и намира спокойствие.
Излиза ли? Трябва да видя това.
Пак няма гледачи.
"Съседи, нуждая се от гледач на котки в събота следобед. Уидърс."
Значи днес.
Ето го решението на проблемите ми.
Ако г-н Уидърс го нямаше, можех да остана сама у тях,
да се изолирам от ужасния свят.
Здравейте, г-н Уидърс. Здравейте, котки.
Хариет, нали? Виж се само. Отдавна не съм те виждал.
Как е майка ти?
Добре е, мисля, като за майка.
На какво дължа удоволствието?
Видях обявата ви. Все още ли търсите гледач?
Боже. Да.
Ще ходя в Олбани, за да уредя някакви такси за паркиране.
Предпочитам някой познат да се грижи за красавиците ми.
Аз съм Хариет М. Уелш. Приятно ми е.
Майка ти позволи, стига да завършиш проекта си.
Сигурно знаеш какво значи това.
Проект ли? Да, ще го завърша.
Ела да ти покажа дома си.
За да влезеш в банята, завърти топката. Ето го плота.
А това е кафез, който направих от увити жици.
С мама харесваме кафезите ви. Но защо са с ключалки?
Те не само държат птиците вътре, а и проблемите - отвън.
А за котешката храна, моите хубавици обичат тази марка.
Котките са много, затова се улесних.
Черните котки се казват Боби,
рижите са Томи,
а тези на ивици - Джералдин.
А тази с петната? Пъстрата котка?
Казва се Рей, имам само една такава.
Хариет, трябва да знаеш нещо много важно.
Един мъж от "Контрол на животните" иска да ми вземе котките.
Ако се почука, погледни кой е.
Ако видиш мъж с кафява шапка, не го пускай вътре. Разбра ли?
Котките ви са в безопасност с мен.
Това исках да чуя.
Нали така?
Ще се върна до 19 ч.
Не тъжете за мен.
Дами и господа котки, всички желаещи да шпионират, да вдигнат лапа.
И аз.
Три, две, едно.
Най-хубавият часовник.
Единствена вилицо, привет.
Ти да видиш. Г-н Уидърс имал семейство.
Защо ли снимката е захлупена?
Махай се, тъпачко! - Накарай ме!
Тишина!
Трябва да има начин...
Как го каза тя?
"В необятния Космос
се чувстваш съвсем сам, напълно спокоен."
Готови сме, капитане. Навлизаме в коткосферата.
Добра работа, втори пилот Рей. Браво, екипаж.
Капитане.
Време е да усетя спокойствието, за което толкова съм чувала.
Извинете, капитане, но трябва да доложа,
че ви очакваха у Джейни преди час.
Джейни! Проектът по естествознание!
Здравей, Джейни. Да, знам. Съжалявам.
Знам, да. Може ли да поработим по-късно?
Правя услуга на г-н Уидърс и...
Искаш да дойдеш? Добре, до скоро.
Тук е велико.
Здравей, здравей.
Как държи на отчет всички котки?
Добри ми господине, има Томита, Бобита
и нека да ви представя Джералдините.
Трябва да кажа, че мустакът ти е много стилен.
Благодаря, драги господине. Доста време го чаках да порасне.
Добре, приятели.
Обърнете внимание на проекта за днес.
Време е за лампата от картофи!
Лампа от картофи.
Имаме изолирани жици, монети, поцинковани пръчки, малка крушка,
ръкавици за всеки и две картофчета.
Защо ни са мръсни картофи, като продават батерии на всеки ъгъл?
Нарича се свързване.
Свързваш правилните части и получаваш...
нещо, което работи.
Добре ли си, Спорт?
Няма нищо. Само лека алергия към котки.
Продължавай, Джейни.
Добре.
Първо вземаме картофа...
ето така, вземаме и една от пръчките.
Картофите са меки.
С пръчката застопоряваме картофа.
Медта от едната страна и цинкът - от другата правят...
Върни го.
Край. Това място не е подходящо за експерименти.
Как? Мястото е чудесно.
Погледни Спорта.
Не съм бил по-добре.
Да отидем у нас.
Не мога. Обещах на г-н Уидърс да гледам котките.
Но трябва да завършим проекта.
А ако не искам?
Какво значи това?
Значи, че дойдох тук, за да съм съвсем сама,
тоест без вас.
Добре. Остани сама.
Хайде, Спорт.
До скоро, Хариет.
Докъде бяхме стигнали?
Рей, дръж.
Хванах го.
Тълпата полудява. - Много добре! Браво!
Чуваш ли алармата?
Да. Входящ разговор от извънземен кораб.
Още хора? Не вдигай. Имаме важна мисия.
Добре, но е дразнещо. Нали, момчета?
Да, много. - Неприятно е.
Онзи с кафявата шапка. От "Контрол на животните".
За малко се размина. За малко.
За да сме съвсем сами,
изпрати ни до най-великия, най-прекрасния, най-далечния Космос.
Много "най" станаха.
Бързо, пилоте. Ти котка ли си, или мишка?
Космонавти, по местата.
Много сме далеч.
Добре съм.
Няма я Земята, няма ги хората.
Няма кого да шпионирам.
Мога да запиша само, че няма за какво да пиша.
Нещо за хапване ще ме ободри.
Котешка храна? Сигурно се отнасям.
Кой е там?
Не се паникьосвай, Хариет.
Това са само котки. И просто токът спря.
А добрият шпионин е винаги готов.
Тъпи батерии.
Махай се!
Извънземните са ни проследили. Лейтенант Рей, измъкни ни оттук.
Рей? Боби? Томи? Джералдин?
Оставете ни на мира!
Хариет? Аз съм, Ол Голи. Отвори ми.
Ол Голи.
Джейни и Спорта се тревожат за теб.
Пусни ме. Ще ти помогна.
Да, както ми помогна за чиниите.
Не ти вярвам. Искам да остана сама!
Хариет, помниш ли цитата от Джон Дън?
"Човекът не е остров, затворен в себе си; всеки е парченце от сушата,
частица от океана."
Харесвам моя остров, благодаря.
Не издържа.
Пак използва цитат.
Много се радвам да те видя, Ол Голи.
Хариет, котките!
Не!
Шест ли е? Г-н Уидърс ще се върне след час.
Да си хванем няколко котки.
Решихме да проверим как си.
Хванахме две, но десетина избягаха натам. Като котешко цунами.
Чакайте! За по-рано...
После ще молиш за прошка.
Сега трябва да намерим котките.
Хванах те.
Спри веднага.
Махай се, човеко с кафява шапка.
Той е от "Контрол на животните". Ще докара проблеми на г-н Уидърс.
Моля?
Не е вярно. Аз съм Рей Уидърс.
Брат съм на Джим Уидърс.
Брат ли?
Рей? Вие сте по-голямото момче на снимката у тях.
Радвам се да чуя, че все още пази моя снимка.
Щом сте му брат, защо думкахте по вратата?
Дълга история.
Искам да отвори вратата, за да поговорим,
но той не ме пуска вътре.
И на теб не е дал да отваряш.
Може би ако намерим котките, той ще отвори вратата за вас.
Какво мислите? - Ще участвам.
И след години мислене нямаше да ми хрумне това, което стана.
Това от твоите ли е?
Не мислех, че на някого му пука.
Но ето че всички се опитваха да помогнат на една непозната.
Извинете, господине.
Много мило от ваша страна.
С общи усилия открихме всички котки.
Без една.
Къде е Рей?
Хариет!
На петна.
Ето там!
Нищо не се вижда.
Джейни, у теб ли са нещата за лампата? - Айнщайн свирил ли е на цигулка?
Да. Но има един проблем. Рей е отмъкнал картофите.
Котаракът Рей.
Тези ще свършат ли работа? - Благодаря.
Пак заповядайте.
Дано да се получи.
Ей там е!
Свързване.
Много се радвам, че съм у дома с моите... красавици.
Здравей, Джим.
Защо той е тук? Казах ти да не го пускаш.
Иска само да поговорите.
Не разговарям с него.
Джим.
Това е моят дом.
Искам да остана сам с котките си. Вървете си.
Извинете, че се натрапваме,
но дойдохме да помогнем на Хариет.
Джим, моля те.
Мама почина преди четири години.
Не е нужно да страдаш безмълвно.
Да поговорим. Можем да се справим заедно.
Не сте му проговорили четири години?
Това бие моя рекорд.
Когато мама си отиде, исках да съм сам.
Исках пространство. Но никога не съм бил толкова самотен.
Пространството ни се отразява така. Знам го от личен опит.
Липсваш ми, Рей. И мама ми липсва.
Можем да си помогнем взаимно.
Благодаря ти.
Г-н Уидърс ми направи този красив кафез.
Цял ден си мислех,
че мога да съм щастлива само ако се скрия от света.
Вече знам, че решението е да пуснеш света при себе си.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Опитвам с каквото мога да правя добро на квартала.
Усмихвам се широко,
гледам да не лъжа.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Ще бъда какъвто реша.
Ще бъда свободен.
Аз само искам, искаш и ти,
искаме ние...
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
Превод на субтитрите Йорданка Неделчева